ส่วนที่ 1

ข้อมูลสรุป (Executive Summary)

บริษัทพรีบิลท์ จำกัด (มหาชน) “บริษัท” ก่อตั้งในปี พ.ศ. 2538 โดยบุคคล 3 กลุ่มคือ
กลุ่มบริษัทเอเชี่ยน พร็อพเพอร์ตี้ จำกัด กลุ่มเควสท์ แค็ปปิตอล และ กลุ่มคุณวิโรจน์ เจริญตรา
ประกอบกิจการรับเหมาก่อสร้างในช่วงแรก ต่อมาในปี 2547
บริษัทมีการปรับโครงสร้างการถือหุ้นโดยการออกหุ้นเพิ่มทุนของบริษัทแลกกับการถือหุ้นร้อยละ
99.9998 ในบริษัทพีซีเอ็ม คอนสตรัคชั่น แมททีเรียล จำกัด
ซึ่งเป็นผู้ผลิตและจำหน่ายพื้นคอนกรีตอัดแรง และ วัสดุก่อสร้าง
ทำให้ในขณะนั้นผู้ถือหุ้นใหญ่ของบริษัทเป็นกลุ่มบริษัทเอเชี่ยน พร็อพเพอร์ตี้ จำกัด (มหาชน)
โดยถือหุ้นรวมกันร้อยละ 64.73 จากทุนจดทะเบียนเรียกชำระแล้ว 153
ล้านหุ้นของทุนจดทะเบียนทั้งหมด 200 ล้านหุ้นๆละ 1 บาท และในปีเดียวกันบริษัท
และบริษัทเอเชี่ยน พร็อพเพอร์ตี้ จำกัด (มหาชน) ได้ร่วมลงทุนเปิดบริษัททริลเลี่ยน ดีเวลลอปเม้นท์
จำกัด โดยบริษัทถือหุ้นร้อยละ 60 เพื่อดำเนินการพัฒนาและขายอสังหาริมทรัพย์บ้านราคาถูก
เนื่องจากเล็งเห็นช่องทางทางการตลาดและศักยภาพของบริษัทที่มีความชำนาญในการก่อสร้างบ้านด้วยระบบ
Pre-Cast ที่พัฒนาเป็นรูปแบบเฉพาะของบริษัท แต่อย่างไรก็ตามในไตรมาสที่ 3 ปี พ.ศ. 2548
บริษัทได้มีการจำหน่ายเงินลงทุนในบริษัท ทริลเลี่ยน ดีเวลลอปเม้นท์ จำกัด ทั้งหมดจำนวน 6
ล้านหุ้นให้แก่บริษัทเอเชี่ยน พร็อพเพอร์ตี้ จำกัด (มหาชน) ในราคารวมทั้งสิ้น 60.36
ล้านบาทในราคายุติธรรมซึ่งประเมินโดยผู้ประเมินราคาอิสระ พร้อมกับที่กลุ่มบริษัทเอเชี่ยน
พร็อพเพอร์ตี้ ดีเวลลอปเม้นท์ จำกัด (มหาชน) มีการลดสัดส่วนการถือหุ้นในบริษัทลงจำนวน 51
ล้านหุ้น โดยการขายให้กับคุณวิโรจน์ เจริญตรา จำนวน 10 ล้านหุ้น กลุ่ม เควสท์ แค็ปปิตอล
ในนาม SOMERS (U.K.) LTD. จำนวน 22 ล้านหุ้น
และเสนอขายพร้อมกับการเสนอขายหุ้นสามัญเพิ่มทุนแก่ประชาชนอีกจำนวน 19 ล้านหุ้น
เพื่อไม่ให้เกิดความขัดแย้งทางผลประโยชน์ และเพื่อความชัดเจนในการดำเนินงาน
เป็นผลให้สัดส่วนการถือหุ้นภายหลังจากที่มีการเสนอขายหุ้นสามัญเพิ่มทุนแก่ประชาชนทั้งสิ้นจำนวน 66
ล้านหุ้นของกลุ่มบริษัทเอเชี่ยน พร็อพเพอร์ตี้ ดีเวลลอปเม้นท์ จำกัด (มหาชน)
มีสัดส่วนลดลงเหลือเพียงร้อยละ 24.02 น้อยกว่ากลุ่มของคุณวิโรจน์
เจริญตราที่มีสัดส่วนการถือหุ้นร้อยละ 27.4 และจำนวนหุ้นทั้งหมด 134 ล้านหุ้น ติด Silent
Period เป็นระยะเวลา 1 ปีครึ่ง ไถ่ถอนครั้งละ 25% ภายหลัง 6 เดือนแรก และอีก 6
เดือนต่อมาและร้อยละ 50 ในวันสุดท้าย

จากภาวะอัตราเงินเฟ้อที่คาดว่าจะมีสูงขึ้นพร้อมๆ กับอัตราดอกเบี้ยในปี 2549
รวมถึงผลกระทบของระดับราคาน้ำมันที่คาดว่าจะยังคงไม่มีการปรับลดลงแต่จะมีการเพิ่มขึ้นแทน
จึงทำให้เกิดการคาดการณ์ว่าอัตราการเติบโตของ GDP อาจจะอยู่ในระดับที่ใกล้เคียงกับปี 2548
หรืออาจจะต่ำกว่า โดยในปี 2549
มีการคาดการณ์ว่าภาคอุตสาหกรรมธุรกิจก่อสร้างโดยรวมน่าจะมีทิศทางชะลอตัวลงตามภาวะเศรษฐกิจโดยเฉพาะการก่อสร้างที่อิงกับภาครัฐที่ได้รับผลกระทบกับความไม่แน่นอนทางการเมืองในช่วงต้นปี
ส่วนธุรกิจพัฒนาอสังหาริมทรัพย์มีการคาดการณ์ว่าปัจจัยในการเลือกที่อยู่อาศัยของผู้บริโภคน่าจะมีการปรับเปลี่ยนไปจากเดิม
โดยคาดการณ์ว่าการขยายตัวน่าจะมีมูลค่าประมาณ 370,000 ล้านบาทหรือประมาณร้อยละ 8
ต่ำกว่าปีที่ผ่านมาที่มีอัตราการขยายตัวที่ร้อยละ 8.5

บริษัทและบริษัทย่อยมีการวิเคราะห์ความเสี่ยงจากปัจจัยภายในและปัจจัยภายนอกไว้หลายประการกล่าวคือ
ในส่วนของธุรกิจรับเหมาก่อสร้างบริษัทมีความเสี่ยงดังนี้ 1.)
ความเสี่ยงในเรื่องของการพึ่งพิงลูกค้ารายใหญ่คือกลุ่มบริษัทเอเชี่ยน พร็อพเพอร์ตี้
ดีเวลลอปเม้นท์จำกัด (มหาชน) ซึ่งเป็นผู้ถือหุ้นของบริษัท และ กลุ่มบริษัท แลนด์ แอนด์ เฮ้าส์
จำกัด (มหาชน) ซึ่งถือว่าเป็นบริษัทที่เกี่ยวข้อง 2.)
ความเสี่ยงจากการรับงานอิงกับธุรกิจพัฒนาและขายอสังหาริมทรัพย์ 3.)
ความเสี่ยงจากการผันผวนของราคาวัสดุก่อสร้าง 4.) ความเสี่ยงจากการขาดแคลนบุคลากร 5.)
ความเสี่ยงด้านเงินทุนหมุนเวียน ในส่วนของบริษัทย่อยมีความเสี่ยงในเรื่องดังต่อไปนี้ 1.)
ความเสี่ยงจากการถูกฟ้องร้องกรณีละเมิดสิทธิบัตร 2.)
ความเสี่ยงจากการผันผวนของราคาวัสดุก่อสร้าง 3.) ความเสี่ยงจากการแข่งขัน

อย่างไรก็ตามบริษัทและบริษัทย่อยได้พยายามลดความเสี่ยงข้างต้นให้เหลืออยู่ในระดับที่สามารถควบคุมได้โดยสามารถพิจารณาจากผลการดำเนินในปีที่ผ่านมาที่แสดงให้เห็นว่า
บริษัทและบริษัทย่อยมีการรักษาระดับการรับงานจากบริษัทที่เกี่ยวข้องให้ไม่เกินร้อยละ 50 โดยในปี
2548 บริษัทและบริษัทย่อยมีรายได้จากบริษัทที่เกี่ยวข้องร้อยละ 48 เทียบกับปี 2547 และปี 2546
ที่ร้อยละ 47 และร้อยละ 54
ใขณะที่บริษัทและบริษัทย่อยมีอัตราการเติบโตของรายได้รวมเพิ่มขึ้นในปี 2548 จากปี 2547
ถึงร้อยละ 46.45 (บริษัทมองว่าบริษัทที่เกี่ยวข้องเป็นบริษัทที่มีความแข็งแกร่งทุกด้าน
และช่วยลดปัจจัยเสี่ยงเรื่องการเรียกเก็บเงินไม่ได้)
ส่วนในการกระจายประเภทของการรับงานไม่ให้มีการกระจุกตัวมากเกินไปในงานก่อสร้างที่อยู่อาศัย
ในปี 2548 บริษัทมีรายได้จากการรับสร้างบ้านร้อยละ 50 ลดลงจากปี 2547 และปี 2546
ที่ร้อยละ 64 และ 80 ตามลำดับ โดยที่บริษัทยังมีอัตราการเติบโตในปี 2548 เทียบกับปี 2547
ในส่วนรับเหมาก่อสร้างนี้ถึงร้อยละ 60
นอกจากนี้บริษัทและบริษัทย่อยมีนโยบายในการควบคุมระดับต้นทุนการก่อสร้างและการผลิตโดยมีการจองซื้อวัสดุก่อสร้างล่วงหน้าในกรณีที่มีแนวโน้มการขึ้นราคาของวัสดุก่อสร้าง
และ มีนโยบายการรับงานในระยะสั้นคือประมาณ 1-1.5
ปีเท่านั้นเพื่อหลีกเลี่ยงความผันผวนของราคาวัสดุก่อสร้าง พร้อมทั้งมีการพัฒนาแรงงาน
จัดหาแรงงานใหม่ ส่งเสริมพนักงานและผู้รับเหมาฝีมือดี
ซึ่งภายหลังจากบริษัทจดทะเบียนเป็นบริษัทในตลาดหลักทรัพย์แห่งประเทศไทย
บริษัทมีฐานะการเงินที่มั่นคงขึ้น และด้วยผลประกอบการที่ดีทำให้ในช่วงสิ้นปี 2548
ที่ผ่านมาบริษัทมีอัตราส่วนของหนี้สินต่อส่วนของผู้ถือหุ้นเพียง 0.57 เท่าเท่านั้น

สำหรับกรณีการฟ้องร้องเรื่องการละเมิดสิทธิบัตรจาก บมจ. ดีคอน
บริษัทและบริษัทย่อยได้ทำการตรวจสอบและดำเนินการฟ้องร้องกลับไปยังบริษัทดังกล่าวแล้ว
และมีความเชื่อมั่นว่าบริษัทจะเป็นผู้ชนะคดี (พิจารณาเอกสารแนบ 3)

ในปี 2548 บริษัทมียอดรายได้รวมทั้งสิ้น 2,116.29 ล้านบาทเพิ่มขึ้นจากปีที่ผ่านมา 670.22
ล้านบาทหรือคิดเป็นร้อยละ 46.45
โดยเป็นการเติบโตของรายได้จากทั้งในกลุ่มบริษัทที่เกี่ยวข้องและนอกกลุ่มบริษัทที่เกี่ยวข้อง
บริษัทมีกำไรสุทธิประมาณ 81.69 ล้านบาท หรือ 0.41 บาทต่อหุ้น (คำนวณที่ 200 ล้านหุ้น)
คิดเป็นร้อยละ 3.9 ของรายได้ รวมเทียบกับปี 2547 ที่มีกำไรสุทธิประมาณ 76.35 หรือร้อยละ
5.3 โดยในปี 2548 บริษัทและบริษัทย่อยมีต้นทุนและค่าใช้จ่ายในการดำเนินงานเพิ่มขึ้นเนื่องจาก
ต้นทุนค่าวัสดุก่อสร้าง ค่าแรง ค่าน้ำมันมีการปรับตัวสูงขึ้น
นอกจากนี้บริษัทยังมีการปรับปรุงระบบการทำงานให้มีประสิทธิภาพมากขึ้นให้สามารถรองรับการขยายตัวในอนาคตได้

สิ้นปี 2548 บริษัทมีสินทรัพย์รวมทั้งสิ้น 953.86 ล้านบาทแบ่งเป็นสินทรัพย์หมุนเวียนประมาณ
528.26ล้านบาท อัตราส่วนสภาพคล่องหมุนเร็วประมาณ 1.13 เท่าเพิ่มขึ้นจากปีที่ผ่านมาที่ 0.96
เท่า เนื่องจากบริษัทมีสัดส่วนของหนี้สินหมุนเวียนลดลง โดยมีระยะเวลา Cash Cycle ดีขึ้นจาก
68 วันในปี 2547 เหลือ 48 วันในปี 2548 และมีอัตราส่วนของหนี้สินทั้งสิ้นต่อส่วนของผู้ถือหุ้น
0.57 เท่าลดลงจากปีที่ผ่านมาที่อัตราส่วนที่ 1.12 เท่า